[{"text_idx": "#000002", "text": "Tra bod llawer o bobl yn edrych ymlaen at gyfnod yr w\u0302yl, nid yw\u2019n gyfnod o hapusrwydd i bawb. Mae\u2019n gallu bod yn amser anodd iawn i lawer o bobl, ond gall fod yn anoddach fyth eleni oherwydd cyfyngiadau Covid-19."}, {"text_idx": "#000004", "text": "Mae teuluoedd yn teimlo dyletswydd i dreulio amser a\u0302\u2019i gilydd dros y cyfnod yma. Yn aml gall hyn arwain at ffraeo. Eleni efallai eich bod chi wedi treulio llawer o amser gyda\u2019ch gilydd yn barod oherwydd y cyfnodau clo."}, {"text_idx": "#000005", "text": "Mae cyfyngiadau Nadolig newydd yn golygu mai dim ond un aelwyd arall mae\u2019ch cartref chi yn cael cyfarfod a\u0302 nhw. Felly efallai nad fyddi di\u2019n gallu treulio amser gyda\u2019r bobl rwyt ti\u2019n caru. Ni fydd yn bosib mynd allan am fwyd mewn grwpiau mawr na chael noson allan gyda ffrindiau fel y byddet ti fel arfer. Efallai bod aelodau\u2019r teulu neu ffrindiau yn wael hyd yn oed."}, {"text_idx": "#000007", "text": "Os yw pethau\u2019n teimlo\u2019n ormod, cofia bod yna bobl gallet ti siarad a\u0302 nhw. Nid yw\u2019r llinell gymorth Meic yn cau ei ddrysau ar ddiwrnod Nadolig. Mae\u2019r cynghorwyr yma o hyd i wrando, rhoi gwybodaeth, cynnig cyngor a gweithio gyda thi i ddarganfod ffyrdd i ymdopi. Rydym yn agored 8yb tan hanner nos bob dydd, ar ddiwrnod Nadolig a Dydd Calan hyd yn oed. Ffonia, tecstia neu sgwrsia gyda ni ar-lein yn gyfrinachol ac am ddim. Mae Meic yn rhywun ar dy ochr di \u2013 bob tro. \ud83d\udc9c"}]